湯啓烺

湯啓烺（），字宣仲，號涟漪《天啓壬戌科序齿录》：汤启烺，南直常州府宜兴县官籍凤阳府人，附学生，字宣仲，號涟漪，治春秋，行二，庚子年三月十五日生。辛酉乡试一百三十九名，会试五名，廷试三甲三百二十五名。吏部观政，甲子十二月授南兵部武选司主事。曾祖建衡，嘉靖辛卯举人，任魏县知县，崇祀名宦、乡贤；祖文寿，庠生；父兆隆，庠生；母吴氏。慈侍下，兄启烨，丁未进士，见任广东提学副使、启熺、齐，己未进士，见任浙江嘉兴知县；启焌，庠生；启燫、启炜，庠生；启焕、启燧、启秀，庠生；启燝，庠生；弟启辅，庠生；弟启爔、启炌、启昂、启灴、启经、启旭、启纶、启晟、启燿、启炤、启焜、启佑、启煃，庠生。娶吴氏。子原清、原泓、原德。，崇禎中避皇太子朱慈烺諱，改名湯啓祥，直隶常州府宜興縣人，明末政治人物，進士出身。

生平
天啓元年（1621年）辛酉科应天府鄉試舉人，天啓二年（1622年）聯捷壬戌科進士《天啓二年壬戌科進士履歷》：湯啓烺，漣漪，春秋，庚子三月十五日生。宜兴籍凤阳人，辛酉一百三十九名，會五名，三甲三百二十五名。吏部政，甲子授兵部武选司主事，丁卯升职方司员外，戊辰升车驾司郎中，己巳升太原知府，庚午卒。，吏部觀政，以母老乞南曹，以便迎養，天啓四年得授南京兵部武选司主事，七年升职方司员外，崇祯元年升车驾司郎中，掌船政。时璫焰張甚，索進鲜船踰额，烺執故例抑之，璫怒，率衆入署肆詈，烺不少屈，卒堅拒之。逆祠創建，烺虑落成拜謁，先期乞假。崇禎二年（1629年），升山西太原府知府。時京师有警，派太原铅矿數十萬斤，烺賚现值，躬馳鎮集及山中，與商民贸易，铅矿大集，三月告竣。流寇渡河，固圉措饷，勞頓致疾，崇祯三年庚午卒。易箦時不能治棺衾，赖捐恤以济。祀名宦，所著有《石城草》《常州府志》周延儒《明中憲大夫山西太原知府漣漪湯君墓誌銘》 涟漪汤君一官尽瘁，无年早逝，末由展其蕴抱，识者悲之。家贫不克葬，今十年矣始葬。厥孤原清、原泓泣而请余志其墓。呜呼！此余心，亦余事也，乌乎辞？君初讳启烺，字宣仲，号涟漪。后避东宫睿，改名启祥。其先为涂州全椒人，国初有讳起宗者，从龙渡江，为千夫长。守宜兴有功，因家焉。五传讳聘者，八岁能诗，称神童，补博士弟子员，里中推硕学宿儒。生二子，次建衡，举乡试，令江右新城，有御寇功。解组归，以诗文著，人比之陶靖节，祀名宦乡贤。子文寿，文寿生兆隆，父子皆有声黉校，隆赠承德郎，南京兵部武选司主事是为君父。赠公性落拓，不事家产，居家必以孝弟清白为最。配吴安人，子一，君其次也。君生而颖异，六岁就塾，书过目即成诵。九岁能文，十六岁丧赠公，毁甚，寝苦食，葬，且哭且请。 余外父缟所吴公，为少传文端公之伯兄，家声盛甚而意识高远。有女不字膴显，必择佳婿，得君文甚击节，即延君于家面试数艺，因出酒共醉。君醉甚，坦腹卧，公更奇之。字以季女，即先室之胞妹也。君之受知于公，与余同，亦近世婚媾所仅见者。君戊午游庠，辛酉举于乡，壬戌捷南宫第五，为春秋第一人。廷试三甲进士，品誉翔蔚，人皆拟为中秘之选。君顾念母甚，请假亟归，周旋膝下者三年。谒选，授南武选主政，时珰焰甚张，君独挺然，自树一意。职业尝视船政，有中使托名贡船，额外多索，势横甚。君据故例，抑之不少假，以故风裁特著。 圣天子御极元年戊辰冬，升山西太原守。莅任首肃衙役，除秽猾，钱粮严禁火耗，令各属解。役自兑，尽车收放轻重，积弊试士听，讼一矢，公慎竿牍不能入。凡上官文檄、属吏案牍立时剖决，应答如流，其敏练虽老吏莫能及。其余搜奸剔蠹、保障惠民，善政不可缕纪。已巳各郊畿有警，部中督铅鑛军需甚急，所派太原以百万计，刻期又甚严。君单骑星驰，亲历州县料理，如数以应抚按。疏上奉旨加奖纪录，此一事亦足以徵君荩念与应变异才。乃君则已劳瘁至极，伤其神矣。越明年，流寇起，抚军流兵出，一切师徒供亿城、守备御悉倚君办，昼夜拮据，靡少休。而病乃愈不可支，然犹戒家人勿闻之太安人也。惟私语吴安人曰：“余命至此矣，所痛者老母在。汝善事之，勿伤吾志。”言讫而逝。一时士民攀号恸哭，随请祀名宦。有生为廉吏，死作明神之诵焉。 嗟乎！君于旬日前犹将一札与余，相劳苦，兼及地方备寇情形。余答书付伻人，方发而讣已至。伤哉！君至性孝友，追念赠公，泪辄承睫。事太安人惋愉而严敬，一出入，一举动，必皆禀命，晨夕省视，不敢有慢容。与伯兄章伯师友切磋，翕好甚笃。待戚党故知种种从厚。居家勤俭尚朴，未尝以既贵稍改本色。与人蔼然元气，而意兴所至，谈诗论文，飞觞斗茗，勃乎不可禁止。其骨相丰颧美髯，伟皙挺立，求所谓不寿之徵无可得也。岂君故玉楼后身不以区区年数争修短耶？ 尝纪天启乙丙之际，余读礼山中，君每过从，痛逆焰之日深与媚竃之接踵，毅然有击笏请剑之思，而恨无其会其官南中。自入署外，日惟杜门不与时要通接。迨为郡守，持法饮冰，才辩大著。假令国家得长有君，则寇患早息亦未可知。而天之未悔，祸也，云之感岂止为君一人已哉？厥孤清、泓今卜吉葬于棠沟巷之新阡，爰为之志与铭：邑有仁里古芳庄，汤孙世德发其祥。事新力学敦伦常，作为文章声琳琅。麟经上第奏明光，拜官司马尚书郎。饮冰捧玉职所当，不与时俗共低昂。出为刺史守晋阳，尹铎保障今金汤。清标耸誜高太行，三尺凛凛凌严霜。军儒百万指顾偿，匪躬蹇蹇急朝堂。以兹尽瘁身云亡，行道咨嗟争感伤。丰碑大祠祝庚桑，群年胡短德何长。悲风萧瑟归无囊，古语如弦死道旁。君自有诗写雪肠，半束残书是宦装。盖棺论定弥传芳，洁廉孝友称无双。迟今十年葬始襄，清风犹其水洋洋。卜吉茲邱魄所藏，功名千禩共永康。少师大学士挹斋周延儒撰。

家族
曾祖汤建衡，字平仲。初名鄞，字以山。嘉靖十年举人。三十九年至四十一年间官江西新城知县。时福建哗变之兵攻入赣境，建衡多方守御，新城得全。后以与上官不合，弃官归。未几卒。祖父湯文壽，庠生；父湯兆隆，庠生；母吴氏。慈侍下。從兄湯啓燁，万历三十五年丁未科进士。從兄湯齊，万历四十七年己未进士。

參考文獻

張廷玉等，《明史》，中華書局點校本

Q
Category:宜興人
Category:南京兵部主事
Category:明朝兵部郎中
Category:明朝太原府知府
Category:明朝吏部观政